Michał Wincar

Michał Wincar ( Michael Winzer; * 4. januara 1854 we Worklecach, † 21. septembra 1937 runje tam) bě serbski žiwnosćer a znaty braška.

Narodźi so jako syn Worklečanskeho žiwnosćerja Jakuba Wincarja a jeho mandźelskeje Hany, rodź. Brojerec z WotrowaKřćenska kniha Chróšćanskeje wosady; zapisk 3/1854 a běše ćěsla a rěznik w ródnej wsy. Wón bě znaty braška Chróšćanskeje wosady. Pola Jakuba Bryla nawuknjene zastojnstwo wukonješe na něhdźe 2000 kwasach a nošeše z nim stare ludowe basnistwo do ludu. Wincar bě sobustaw Chróšćanskeho muskeho spěwarskeho towarstwa Jednota a je dale znaty jako jedyn z prěnich wobhladowarjow mjasa w katolskich Serbach.

 Literatura 
 M. Wincar 80 lět. W Serbskich Nowinach 93 čo. 2, 3. januara 1934
 Nekrolog. W Krajanu 1938, str. 44
 Siegmund Musiat: Hochzeitsbitter. 1980, str. 44–45

 Žórło 

 Nóžki 

Kategorija:Muž
Kategorija:Rodź. 1854
Kategorija:Zemr. 1937
Kategorija:Serb
Kategorija:Braška
Kategorija:Wosoba (Worklecy)